Кристина Матаруга, инспектор-просвјетни савјетник за енглески језик

**Извјештај о групном савјетодавно-инструктивном раду**

Годишњим програмом рада Републичког педагошког завода и Годишњим програмом рада инспектора-просвјетних савјетника за енглески језик планирана је реализација групног савјетодавно-инструктивног рад за наставнике енглеског језика основних и средњих школа у Републици Српској.

Групни савјетодавно - инструктивни рад са наставницима енглеског језика основних и средњих школа је реализован у августу за све регије Републике Српске. Савјетовање је реализовано у 5 градова: Требињу (16. августа 2017. за Херцеговачку и Сарајевско-Романијску регију), Зворнику (17. августа 2017. за регије Семберија и Бирач), Добоју (22. августа 2017. за град Добој и регију Добој), Бањалуци (23. августа 2017. за град Бањалука и регију Бањалука) и у Приједору (24. августа 2017. за град Приједор и регију Приједор). У сваком граду је било по двије групе, што значи да је организовано 10 група којима су присуствовали наставници енглеског језика из основних и средњих школа.

**Реализација групног савјетодавно - инструктивног рада**

Дневни ред савјетовања:

1. Запажања са увида у рад наставника
2. Дефинисање циљева и исхода часа
3. Развијање вјештине писања и оцјењивање есеја
4. Закључне напомене и питања

Након што је усвојен дневни ред савјетовања, приступило се реализацији савјетовања путем презентације коју су наставници активно пратили.

Наставницима основних школа је скренута пажња да је ресорни министар од ове 2017/18. школске године у каталогу одобрених уџбеника, а у складу са релевантним законским одредницама, одобрио само једног издавача.

1. **Запажања са увида реализованих у школској 2016/17. години**

Ова тачка савјетовања је обухватила оне сегменте реализације наставног процеса који су будили дилему и недоумице код наставника, те су приликом увида наставници управо у вези њих постављали питања савјетнику током увида. У оквиру ове тачке су дати примјери добре праксе и смјернице којих наставници треба да се придржавају.

Наставницима је наглашено да у складу са савременом наставом енглеског језика:

* артикулацију часа не разрађују на уводни, главни и завршни дио, као што је то некада била пракса, већ да разраде час на што више активности;
* граматички садржај уводе индуктивним путем, а потом да исти увјежбавају на низу примјера, односно кроз комуникативне активности;
* развијањем вјештине читања оспособе ученике да траже одређене информације;
* да не подстичу кампањско учење, већ да оцјењивање буде континуирано, са што већим бројем усмених оцјена, да у интерној евиденцији воде запажања о ученицима, да не испитују граматичка правила и самостално значење ријечи.

1. **Дефинисање циљева и исхода часа**

Приликом увида у рад наставника енглеског језика је уочено да наставници имају проблем у разликовању циљева и исхода, те и у дефинисању истих приликом припреме за наставни процес, писања припреме за час и саме реализације наставног процеса. Из тог разлога су се у оквиру ове тачке дневног реда наставници могли подсјетити шта су циљеви, а шта су исходи часа; шта они значе наставнику, а шта говоре ученику. Дати су примјери лоше и добро дефинисаних циљева и исхода, као и смјернице за дефинисање истих.

1. **Развијање вјештине писања и оцјењивање есеја**

Наставницима је скренута пажња да је вјештина писања комплексан процес и да њој треба пажљиво приступити и развијати је постепено, почевши у нижим разредима, кроз различите типове задатака за писање. Разговарало се о начинима мотивације за писање есеја, о појединим фазама процеса писања, о могућим темама за есеје, као и о њиховом евентуалном броју. Наставницима се сугерисало да број тема не буде преопширан, као и да теме буду међусобно истог вокабулара и граматичког садржаја. У оквиру ове тачке наставницима су дати савјети за креирање дескриптора који би им служили за оцјењивање есеја, а ученицима служили као водич да знају који елементи се од њих траже да задовоље критеријуме доброг есеја, односно помогли им да створе представу о томе шта се очекује за добар есеј.

1. **Закључне напомене и питања**

Наставници су у оквиру ове тачке обавјештени о реализованој екстерној провјери постигнућа из енглеског језика у 2. разреду самосталних општих гимназија у Републици Српској. Саопштени су врсте и типови задатака који су били уврштени у екстерној провјери, те о резултатима исте. Договорено је да ће наставници, као непосредни учесници реализације наставног процеса енглеског језика, у оквиру свог актива до децембра доставити савјетницима по 10 задатака из реда ниског, средњег и високог нивоа сложености за 6. и 8, односно за 2. и 3. разред средњих стручних школа и гимназија, а исти ће бити уврштени у каталог задатака. Још једном је напоменуто да се наставници основних школа упознају са новим Законом о основном васпитању и образовању, да се чешће подсјећају на смјернице дате у НПП- у за основну и средњу школу, као и на релевантне правилнике. Такође, дужни су да на првом састанку актива обавијесте своје колеге о темама о којима се дискутовало на савјетовању, да планирају огледне часове као потврду свог напретка, да уводе што већи број комуникативних активности у циљу да ученици активно користе енглески језик, увјежбавају лексику и граматички садржај у разним ситуацијама, са циљем њиховог оспособљавања у свакодневној комуникацији на енглеском језику, да током реализације наставног процеса у што већој мјери користе аудио-визуелна средства, да примјењују савремене методе и облике рада и различите типове задатака у складу са савременим принципима наставе енглеског језика.

**Анализа присуства наставника ГСИР-у**

У табели која слиједи је дат приказ процента присуства наставника групном савјетодавно - инструктивном раду реализованом у августу 2017. године.

|  |  |  |  |  |  |
| --- | --- | --- | --- | --- | --- |
| **Град** | **Школа домаћин** | **Датум** | **Регија и бр.**  **група** | **Проц.**  **присуства**  **наст. ОШ** | **Проц.**  **присуства**  **наст. СШ** |
| Требиње | ОШ „З.Ј.Јовановић“ | 16.08.17. | Херцеговачка (1) | 74% | 72% |
| Сар. романијска (1) | 65% | 54% |
| Зворник | СШЦ „П. Кочић“ | 17.08.17. | Бирач (1) | 74% | 78% |
| Семберија (1) | 55% | 57% |
| Добој | ОШ „В.Караџић“ | 19.08.17. | Добој (2) | 80% | 71% |
| Бањалука | ОШ „Б. Станковић“ | 23.08.17. | Бањалука (2) | 84,86% | 79,32% |
| Приједор | ОШ „Б. Ћопић“ | 24.08.17. | Приједор (2) | 88,70% | 48,60% |
| 10 група | | | | 70,76% | 68% |
| укупан проценат наставника који је присуствовао ГСИР- у у августу 2017. | | | | | 69,87% |

На основу табеле се види да је највећи проценат присуства наставника основних школа био из регијеПриједор, док је најмањи из регијеСемберија. Највећи проценат присутности наставника средњих школа је био из регијеБањалукадок јенајмањи био из регијеПриједор**.** На нивоу Републике Српске највећи проценат присуства је био из регије Бањалука, а најмањи из регије Семберија.

**Закључци**

Савјетовање наставника енглеског језика је реализовано у складу са дефинисаним планом. У свакој групи су присуствовали и наставници основних и наставници средњих школа исте регије. Дневни ред је реализован у потпуности. Наставници су активно учествовали током савјетовања путем конструктивне дискусије, давањем примјера и постављањем питања. Наставници су оцијенили да је савјетовање важна и неопходна активност, те да су теме које су биле предмет савјетовања актуелне.

Наставници су највише постављали питања и давали коментаре у вези уџбеника који ће бити кориштени у основним школама, о начину реализације часова, коментарисали приручник за наставнике (написан је на српском језику, а не на енглеском), мали број активности за вјежбе слушања, и у вези са тим аудио материјал (гласови пребрзо и нејасно говоре, нема података о броју слушања и странице на којој се исти налази), оскудан додатни материјал за уџбенике који прати разредну наставу. Затим, постављана су питања о евентуалном такмичењу ученика из енглеског језика у основним и средњим школама, о објективности оцјењивања есеја на републичком нивоу такмичења ученика средњих школа, односно поставили су питања о неопходности овог дијела такмичарских задатака, о начину евидентирања оцјене из диктата у одјељењску књигу, као и о раду у комбинованим одјељењима у предметној настави.

Школе које су биле домаћини савјетовања су обезбиједиле све материјално-техничке услове за несметано одвијање групно-инструктивног рада.

Датум: 14.09.2016. године Кристина Матаруга,

Инспектор-просвјетни савјетник за енглески језик